|  |  |
| --- | --- |
| 249344_10151114648047233_1820837255_n.jpg | **საქართველოს ტექნიკური უნივერსიტეტი**  საფინანსო ხელშეკრულება პროფესიულ სტუდენტთან |

**ხელშეკრულება**

ქ. თბილისი „\_\_\_\_\_“ \_\_\_\_\_\_\_20\_\_\_\_ წ.

ერთი მხრივ, საქართველოს ტექნიკური უნივერსიტეტი, წარმოდგენილი მისი რექტორის, **დავით გურგენიძის** სახით (შემდგომში - **„უნივერსიტეტი**) და მეორე მხრივ, \_\_\_\_\_\_\_\_**\_**\_\_\_\_\_\_\_\_\_\_\_\_\_\_\_, პირადი ნომერი \_**\_**\_\_\_\_\_\_\_\_\_\_\_\_\_\_ (შემდგომში **„პროფესიული სტუდენტი“**) ვმოქმედებთ რა „უმაღლესი განათლების შესახებ“ საქართველოს კანონის, „პროფესიული განათლების შესახებ“ საქართველოს კანონის, უნივერსიტეტის წესდების (შემდგომში წესდება), უნივერსიტეტში პროფესიულ საგანმანათლებლო პროგრამებზე ჩარიცხვისა და სასწავლო პროცესის მარეგულირებელი წესის, „ეთიკის კოდექსისა და დისციპლინური პასუხისმგებლობის ნორმების“ (შემდგომში ეთიკის კოდექსი), უნივერსიტეტის შინაგანაწესის და უნივერსიტეტის მართვის ორგანოების (მმართველი სუბიექტების) სამართლებრივი აქტების (შემდგომში - უნივერსიტეტის სამართლებრივი აქტები) საფუძველზე, ვდებთ წინამდებარე ხელშეკრულებას და ვთანხმდებით შემდეგზე:

**მუხლი 1. ხელშეკრულების საგანი**

წინამდებარე ხელშეკრულების შესაბამისად, პროფესიული სტუდენტი კანონმდებლობით დადგენილი წესით ჩაირიცხება უნივერსიტეტში და სწავლას დაიწყებს **202 წლის საგაზაფხულო/საშემოდგომო მიღების ფარგლებში**-------------------------------------------------- ---------------------------------------------------------------------------------------------- ფაკულტეტის ---------------------პროფესიულ საგანმანათლებლო პროგრამაზე-------------------------------------------------------------------------------------------------------------------------------------------------------------------------------------------------­(შემდგომში – პროფესიული პროგრამა), ხოლო უნივერსიტეტი, შესაბამისი ანაზღაურების სანაცვლოდ, უზრუნველყოფს პროფესიული სტუდენტის სასწავლო მომსახურებას, წინამდებარე ხელშეკრულებით გათვალისწინებული წესისა და პირობების შესაბამისად.

**მუხლი 2. პროფესიული სტუდენტის უფლებები**

პროფესიულ სტუდენტს უფლება აქვს:

ა) მიიღოს ხარისხიანი განათლება;

ბ) უნივერსიტეტის წესდებით, შინაგანაწესითა და უნივერსიტეტის სამართლებრივი აქტებით დადგენილი წესით თანაბარი პირობებით ისარგებლოს უნივერსიტეტის მატერიალურ-ტექნიკური, საბიბლიოთეკო, საინფორმაციო და სხვა საშუალებებით;

გ) შეიჩეროს და აღიდგინოს ან შეიწყვიტოს პროფესიული სტუდენტის სტატუსი;

დ) თავისუფლად დააფუძნოს ან/და გაერთიანდეს პროფესიულ ან/და სტუდენტურ ორგანიზაციებში თავისი ინტერესების შესაბამისად;

ე) თავისუფლად გამოხატოს საკუთარი აზრი და დასაბუთებული უარი თქვას იმ იდეათა გაზიარებაზე, რომელსაც სთავაზობენ სასწავლო პროცესის მიმდინარეობისას;

ვ) ისარგებლოს მობილობის უფლებით საქართველოს კანონმდებლობითა და უნივერსიტეტის მიერ დადგენილი წესით;

ზ) მონაწილეობა მიიღოს ინდივიდუალური საგანმანათლებლო პროგრამის შემუშავებაში;

თ) მონაწილეობა მიიღოს საგანმანათლებლო პროგრამის შემუშავების, შეფასებისა და განვითარების პროცესში;

ი) ჩაერთოს საუნივერსიტეტო აქტივობებში, მიმდინარე პროექტებში და ღონისძიებებში;

კ) მოითხოვოს კანონმდებლობით, უნივერსიტეტის შიდასამართლებრივი აქტებით, პროფესიულ სტუდენტთან დადებული ხელშეკრულებითა და საგანმანათლებლო პროგრამით განსაზღვრული ვალდებულებების შესრულება;

ლ) მიიღოს შესაბამისი ფაკულტეტის ადმინისტრაციისგან ამომწურავი ინფორმაცია თავისი უფლებების, საგანმანათლებლო პროგრამებისა და უნივერსიტეტის სხვა რესურსების შესახებ;

მ) განახორციელოს წესდებით, საქართველოს კანონმდებლობით და უნივერსიტეტის სამართლებრივი აქტებით მისთვის მინიჭებული სხვა უფლებამოსილება.

**მუხლი 3. პროფესიული სტუდენტის ვალდებულებები**

პროფესიული სტუდენტი ვალდებულია:

ა) დაიცვას უნივერსიტეტის მოქმედი წესები - წესდება, შინაგანაწესი, ეთიკის კოდექსი და უნივერსიტეტში დადგენილი სხვა რეგულაციები;

ბ) გაუფრთხილდეს უნივერსიტეტის რეპუტაციას და პრესტიჟს, არ გაავრცელოს გადაუმოწმებელი ინფორმაცია უნივერსიტეტის შესახებ;

გ) შეასრულოს საგანმანათლებლო პროგრამით დადგენილი მოთხოვნები;

დ) გაუფრთხილდეს და რაციონალურად გამოიყენოს უნივერსიტეტის მატერიალურ-ტექნიკური ბაზა, საინფორმაციო, საბიბლიოთეკო და სხვა რესურსები და საშუალებები უნივერსიტეტის მართვის ორგანოების (მმართველი სუბიექტების) სამართლებრივი აქტებით დადგენილი წესის შესაბამისად;

ე) საკონტაქტო ინფორმაციის (პერსონალური მონაცემები, მისამართი, საკომუნიკაციო მონაცემები და სხვ.) რომელიმე მონაცემის ცვლილების შესახებ დროულად აცნობოს უნივერსიტეტს;

ვ) რეგისტრირდებოდეს/ერთვებოდეს უნივერსიტეტის მიერ შეთავაზებულ სასწავლო პროცესის მართვის ელექტრონულ სისტემებსა და პლატფორმებზე, აგრეთვე მონაწილეობდეს უნივერსიტეტის მიერ შეთავაზებულ გამოკითხვებში/შეფასებებში;

ზ) მუდმივად ეცნობოდეს უნივერსიტეტის ვებგვერდზე განთავსებულ ინფორმაციას და ასრულებდეს უნივერსიტეტის სამართლებრივი აქტებით დადგენილ მოთხოვნებს;

თ) სრულად და ჯეროვნად შეასრულოს ამ ხელშეკრულების პირობები.

**მუხლი 4. უნივერსიტეტის უფლებები**

უნივერსიტეტს უფლება აქვს:

ა) მოითხოვოს პროფესიული სტუდენტისგან ხელშეკრულებით ნაკისრი ვალდებულებების შესრულება;

ბ) საქართველოს კანონმდებლობით დადგენილი წესით დაამუშაოს, შეინახოს და გადასცეს პერსონალური ინფორმაცია პროფესიული სტუდენტის შესახებ;

გ) განახორციელოს წესდებით, საქართველოს კანონმდებლობით და უნივერსიტეტის სამართლებრივი აქტებით მისთვის მინიჭებული სხვა უფლებამოსილება.

**მუხლი 5. უნივერსიტეტის ვალდებულებები**

უნივერსიტეტი ვალდებულია:

ა) უზრუნველყოს პროფესიული სტუდენტის სასწავლო მომსახურება;

ბ) უზრუნველყოს პროფესიული სტუდენტის მიმართ სამართლიანი და თანასწორი მოპყრობა, ხარისხიანი განათლების მიღების შესაძლებლობა და პროფესიული სტუდენტის სამართლიანი შეფასება;

გ) საგანმანათლებლო პროგრამით დადგენილი მოთხოვნების შესრულების საფუძველზე მიანიჭოს კურსდამთავრებულს პროგრამით გათვალისწინებული კვალიფიკაცია და გასცეს აღნიშნულის დამადასტურებელი დოკუმენტი – დიპლომი და დიპლომის დანართი;

დ) უზრუნველყოს შიდა საუნივერსიტეტო სამართლებრივი აქტების საჯაროობა და ხელმისაწვდომობა უნივერსიტეტის ოფიციალურ ვებგვერდზე ინფორმაციის განთავსებით;

ე) საქართველოს კანონმდებლობით დადგენილი წესით, პროფესიული სტუდენტის მოთხოვნის შესაბამისად, მიაწოდოს მას ამომწურავი ინფორმაცია, თუ ეს ინფორმაცია არ არის კონფიდენციალური (არასაჯარო);

ვ) დაიცვას პროფესიული სტუდენტის პირადი საიდუმლოების კონფიდენციალურობა საქართველოს კანონმდებლობით დადგენილი წესით;

ზ) სრულად და ჯეროვნად შეასრულოს ამ ხელშეკრულების პირობები.

**მუხლი 6. სწავლის საფასურის ოდენობა და გადახდის წესი**

6.1. სწავლის საფასურის ოდენობა განისაზღვრება პროდესიული საგანმანათლებლო პროგრამის შესაბამისად.

6.2. პროფესიული სტუდენტი, რომლის სწავლის საფასური სრულად ფინანსდება სახელმწიფოს მიერ, თავისუფლდება სწავლის საფასურის გადახდისაგან.

6.3. პროფესიული სტუდენტი სწავლის საფასურის 1/3-ს იხდის სწავლის დაწყებამდე, 1/3-ს - შუალედურ შეფასებამდე, ხოლო დარჩენილ საფასურის ოდენობას - საკვალიფიკაციო გამოცდაზე გასვლამდე.

6.4. სწავლის საფასურის გადახდისას უნდა მიეთითოს პროფესიული სტუდენტის პირადი ნომერი და დანიშნულება (სწავლის საფასური).

**მუხლი 7. მხარეთა პასუხისმგებლობა**

7.1. მხარეები პასუხისმგებელნი არიან ერთმანეთის წინაშე, წინამდებარე ხელშეკრულებით გათვალისწინებული ვალდებულებების შეუსრულებლობით წარმოშობილი ზიანისთვის, თუ იგი დაუძლეველი ძალის მოქმედებით არ იყო გამოწვეული.

7.2. პროფესიულ სტუდენტს ეკისრება სრული მატერიალური პასუხისმგებლობა მისი ქმედებით უნივერსიტეტისათვის მიყენებულ ზიანზე/ზარალზე და ვალდებულია სრულად აანაზღაუროს ასეთი ზიანი/ზარალი.

7.3. პროფესიული სტუდენტის მიერ უნივერსიტეტის შინაგანაწესის, ეთიკის კოდექსის ან/და უნივერსიტეტში დადგენილი სხვა რეგულაციების მოთხოვნების შეუსრულებლობის/დარღვევის შემთხვევაში, უნივერსიტეტი უფლებამოსილია გამოიყენოს დისციპლინური პასუხისმგებლობის დადგენილი ზომები „პროფესიული განათლების შესახებ“ საქართველოს კანონით, უნივერსიტეტის წესდებით და ეთიკის კოდექსით დადგენილი წესის შესაბამისად.

**მუხლი 8. განსაკუთრებული პირობები**

8.1. საფინანსო ხელშეკრულების საფუძველს წარმოადგენს სასწავლო ხელშეკრულება, რომელიც ფორმდება პროფესიულ სტუდენტსა (სტუდენტის წარმომადგენელსა) და ვიცე-რექტორს/დეკანს შორის და შეიცავს პროფესიული სტუდენტის მიერ გასავლელი მოდულების ნუსხას.

8.2. პროფესიული სტუდენტი ვალდებულია, გაიაროს აკადემიური (სასწავლო ხელშეკრულების გაფორმება) და ადმინისტრაციული (საფინანსო ხელშეკრულების გაფორმება და/ან სწავლების საფასურის გადახდა) რეგისტრაცია. აკადემიური/ადმინისტრაციული რეგისტრაციის გაუვლელობა პროფესიული სტუდენტის სტატუსის შეჩერების საფუძველია.

**მუხლი 9. ხელშეკრულების მოქმედების ვადა და შეწყვეტის პირობები**

9.1. ხელშეკრულება ძალაშია მასზე ორივე მხარის მიერ ხელმოწერის დღიდან და მოქმედებს მხარეთა მიერ წინამდებარე ხელშეკრულებით ნაკისრი ვალდებულებების შესრულებამდე – არაუმეტეს საგანმანათლებლო პროგრამის ვადისა.

9.2. ხელშეკრულებაში ცვლილებისა და დამატებების შეტანა დასაშვებია მხოლოდ მხარეთა წინასწარი წერილობითი შეთანხმებით, რომელიც დაერთვის ხელშეკრულებას და ხდება მისი განუყოფელი ნაწილი. ცალმხრივად შეტანილ ცვლილებებს იურიდიული ძალა არ აქვს.

9.3. საკითხები, რომლებიც არ არის განსაზღვრული წინამდებარე ხელშეკრულებით, დარეგულირდება მოქმედი კანონმდებლობით.

9.4. ხელშეკრულების ვადამდე შეწყვეტა დასაშვებია მხარეთა შეთანხმებით, წინამდებარე ხელშეკრულებით გათვალისწინებულ შემთხვევებში ან საქართველოს კანონმდებლობით გათვალისწინებულ სხვა შემთხვევებში.

**მუხლი 10. დავის გადაჭრის წესი**

მხარეთა შორის წარმოშობილი დავა უნდა გადაწყდეს ურთიერთმოლაპარაკების გზით. ურთიერთშეთანხმების მიუღწევლობის შემთხვევაში, მხარეებს შეუძლიათ დავის გადასაწყვეტად მიმართონ სასამართლოს.

**მუხლი 11. დამატებითი პირობები**

11.1. პროფესიულ სტუდენტს უნივერსიტეტის მიერ გაგზავნილი შეტყობინება მიღებულად ჩაეთვლება მის მიერ მითითებულ საკონტაქტო ელექტრონულ ფოსტაზე გაგზავნიდან მე-2 დღეს, ასევე პროფესიული სტუდენტის მიერ ხელშეკრულების გაფორმების დროს ხელშეკრულებაზე დაფიქსირებულ საფოსტო მისამართზე გაგზავნისას, მიუხედავად გზავნილის მიღების არდადასტურებისა.

11.2. შეტყობინება მიღებულად ითვლება იმ შემთხვევაშიც, თუ უნივერსიტეტს შეტყობინება დაუბრუნდება გაგზავნილ მისამართზე/საკონტაქტო მონაცემებზე შეტყობინების ადრესატის ადგილსამყოფელის არარსებობის გამო ან თუ ადრესატი უარს განაცხადებს შეტყობინების მიღებაზე ან თავს აარიდებს მის მიღებას.

11.3. წინამდებარე ხელშეკრულებაზე ხელის მოწერით პროფესიული სტუდენტი ადასტურებს, რომ:

ა) ამ ხელშეკრულების დადებამდე უნივერსიტეტმა უზრუნველყო მისთვის ყველა იმ დოკუმენტის გაცნობა, რომელიც წარმოადგენს წინამდებარე ხელშეკრულების შემადგენელ ნაწილს;

ბ) მისთვის ცნობილია საგანმანათლებლო პროგრამის მოთხოვნები, კვალიფიკაციის მინიჭების პირობა, უნივერსიტეტში მოქმედი ქცევის წესები და დარღვევისთვის დადგენილი სახდელები, უნივერსიტეტში მოქმედი პროფესიული სტუდენტის სტატუსის შეჩერების, აღდგენის და შეწყვეტის საფუძვლები და პროცედურები;

გ) თანახმაა უნივერსიტეტმა დაამუშაოს მისი პერსონალური მონაცემები მოქმედი კანონმდებლობის დაცვით, ინფორმაცია მისი ვინაობის შესახებ განათავსოს ვებგვერდზე, ოფიციალური დოკუმენტაციის შედგენისას და რეესტრის წარმოებისას მიუთითოს სწავლასთან, პროფესიული სტუდენტის სტატუსთან და პირად მონაცემებთან დაკავშირებული სხვა ინფორმაცია (პირადი ნომერი, პირადობის დამადასტურებელი დოკუმენტის ნომერი, დაბადების თარიღი, მისამართი, საკონტაქტო ტელეფონის ნომერი, ელ.ფოსტა, განათლების დამადასტურებელი დოკუმენტის და ხელშეკრულების მონაცემები და სხვ);

დ) მისთვის ცნობილია უნივერსიტეტის ტერიტორიაზე და შენობა-ნაგებობებში (გარდა სამედიცინო დახმარების პუნქტის, სამუშაო, გამოსაცვლელი და ჰიგიენისათვის განკუთვნილი ფართისა) წესრიგის, უსაფრთხოების, სიცოცხლისა და ჯანმრთელობის დაცვის მიზნით ვიდეოკონტროლის მოწყობილობების გამოყენების შესახებ;

11.4. ხელშეკრულება შედგენილია ქართულ ენაზე თანაბარი იურიდიული ძალის მქონე ორ ეგზემპლარად და ინახება მხარეებთან.

**მუხლი 12. მხარეთა რეკვიზიტები და ხელმოწერები**

|  |  |
| --- | --- |
| **სსიპ საქართველოს ტექნიკური უნივერსიტეტი**  **რექტორი დავით გურგენიძე**  იურიდიული მისამართი:  ქ.თბილისი, 0160. მ.კოსტავას ქ.№77  საიდენტიფიკაციო კოდი: 211349192  საბანკო რეკვიზიტები:  მიმღები ბანკი: სახელმწიფო ხაზინა  მიმღების დასახელება: ხაზინის ერთიანი ანგარიში  ბანკის კოდი: TRESGE22  მიმღების ანგარიში: სახაზინო კოდი 708977289  ელ.ფოსტა: [rectorofice@gtu.ge](mailto:rectorofice@gtu.ge), info@gtu.ge  ვებგვერდი:www.gtu.ge  რექტორის ხელმოწერა \_\_\_\_\_\_\_\_\_\_\_\_\_\_\_\_\_\_ | **პროფესიული სტუდენტი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (სახელი და გვარი)  პირადი ნომერი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  იურიდიული მისამართი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ფაქტობრივი მისამართი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ტელ: \_\_\_\_\_\_\_\_\_\_\_\_\_\_\_\_\_\_\_  ელ.ფოსტა: \_\_\_\_\_\_\_\_\_\_\_\_\_  პროფესიული სტუდენტის ხელმოწერა\_\_\_\_\_\_\_\_\_\_\_\_\_\_\_\_\_\_\_\_ |

მე, პროფესიული სტუდენტის კანონიერი წარმომადგენელი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ პ/№: \_\_\_\_\_\_\_\_\_\_\_\_\_\_\_

ვადასტურებ, რომ სრულად გავეცანი და ვეთანხმები წინამდებარე ხელშეკრულებას და პროფესიულ სტუდენტთან ერთად ვკისრულობ სოლიდარულ პასუხისმგებლობას, რასაც ვადასტურებ ჩემი ხელმოწერით.

პროფესიული სტუდენტის კანონიერი წარმომადგენლის ხელმოწერა: \_\_\_\_\_\_\_\_\_\_\_\_\_\_\_\_\_\_\_\_\_